Die Pos | Crime | Bela-Bela-huisrower moet lank agter tralies deurbring
Bela-Bela-huisrower moet lank agter tralies deurbring
06 October 2017 l Andries van der Heyde l Views: 201 l 4 months ago
Bela-Bela-inwoners kan rustiger slaap nadat 'n huisrower onlangs in die Modimolle-streekhof skuldig bevind is en vir 'n lang tyd tronk toe gestuur is.
Lt.kol. Abel Phetla, speurtakhoof op Bela-Bela, het aan Die Pos gesê Dumisani Simon Murudu het in Oktober 2016 saam met 'n medepligtige 'n huis in Spa Park geteiken, die huiseienaar is met 'n vuurwapen aangehou, waarna die verdagtes met duisende rande kontant te voet gevlug het.
Polisiebeamptes wat op daardie stadium op patrollie in die omgewing was, het die verdagtes langs die pad gesien stap en hulle gevolg. Die verdagtes het geskrik en in verskillende rigtings gevlug.
Phetla het gesê die beamptes het skote op Murudu gevuur en hy is gewond. Murudu is naby die St. Vincent's-hospitaal aangekeer en in hegtenis geneem. Geen vuurwapen is by hom gevind nie, maar die polisie het R65 000 van die geroofde geld teruggekry. Die ander verdagte word steeds gesoek.
Murudu is ná amper 'n jaar in aanhouding, 20 jaar tronkstraf vir die huisroof opgelê. Kapt. Renier Schutte was die ondersoek-beampte in die saak.
Frederik Prinsloo • 4 months ago
Dit is beslis sy verdiende loon. Hy moet net "ge-rehabiliteerd" terug kom na die samelewing. Hy sal seker so 10 jaar effektief doen. Beter strawwe kan aan die persone gegee word, soos om sy brood te verdien en terug te gee aan diegene van wie hulle steel.